Rihannas mamma: - Jeg er stolt av deg
For første gang i historien ble det delt ut ærespris til «Årets Ikon» under AMA-utdelingen i Hollywood. Det var Rihanna (25) som stakk av med den gjeve prisen, og selve statuetten fikk hun overrekt av sin mamma Monica Braithwaite. - Rihanna, jeg er så stolt av deg i kveld. Jeg vet din reise i karrieren ikke alltid har vært like enkel, men jeg er stolt av å overrekke deg prisen som «Årets Ikon», sier Braithwaite i talen til Rihanna. Braithwaite benyttet anledning til å fortelle publikum at Rihanna ikke tar suksessen hun opplever forgitt. Moren var også imponert av Rihannas evne til å ta med seg det positive hun erfarer i livet sitt, skriver People Magazine. Rihanna svarte med å takke både moren og sine fans. - Det er cirka 20 år siden jeg startet å gjøre livet ditt til et helvete med min slitsomme, hese mannestemme som du kalte det, sa hun og tittet på moren sin. Den barbadiske popstjernen fortalte videre hvordan hun måtte trygle og be sin mor om å få lov til å dra på sin første audition. - I dag takker vi deg for at du sa ja. For den auditionen var starten på det hele, sa Rihanna i takketalen.Årets nykommer: Ariana Grande Årets artist: Taylor Swift Årets single: Florida Georgia Line Featuring Nelly - «Cruise» Beste mannlige artist - pop/rock: Justin Timberlake Beste band, duo eller gruppe - pop/rock: One Direction Beste band, duo eller gruppe - country: Lady Antebellum Beste album - pop/rock: One Direction - «Take Me Home» Beste album - country: Taylor Swift - «Red» Beste album - rap/hip-hop: Macklemore & Ryan Lewis, «The Heist» Beste album - soul/R&B: Justin Timberlake - « The 20/20 experience» Beste mannlige artist - soul/R&B: Justin Timberlake Beste kvinnelige artist - soul/R&B: Rihanna Beste kvinnelige artist - country: Taylor Swift Beste artist - alternative rock: Imagine Dragons Beste artist - Latin: Marc Anthony Beste mannlige artist - country: Luke Bryan Beste artist - Electronic dance music (EDM): Avicii Beste artist - adult contemporary: Maroon 5 Beste artist - contemporary inspirational: Matthew West Beste soundtrack: «Pitch Perfect»
Under helgens American Music Award ble Rihanna hyllet som «Årets Ikon». Prisen ble delt ut av hennes mor.